sagorsarker/bangla-wikipedia huggingface dataset:
হাবীবুল্লাহ্‌ বাহার কলেজ

হাবীবুল্লাহ্‌ বাহার কলেজ ঢাকার শান্তিনগরে অবস্থিত একটি বেসরকারী স্নাতক কলেজ। সাবেক পূর্ব পাকিস্তানের স্বাস্থ্য মন্ত্রী মরহুম হাবিবুল্লাহ্‌ বাহার সাহেবের স্ত্রী আনোয়ারা বাহার চৌধুরী এই কলেজটির প্রতিষ্ঠাতা। বর্তমানে এই কলেজে উচ্চ-মাধ্যমিক (বিজ্ঞান, মানবিক, ও ব্যবসায় শিক্ষা), স্নাতক (পাস) কোর্স ও ২৩ টি বিষয়ে স্নাতক (সম্মান) এবং ৯টি বিষয়ে স্নাতকোত্তর কোর্স এবং কম্পিউটার বিজ্ঞান ও প্রকৌশল সহ মোট ৪টি বিষয়ে প্রফেশনাল সম্মান কোর্স চালু আছে। কলেজটি জাতীয় বিশ্ববিদ্যালয় অধিভুক্ত।
আনোয়ারা বাহার চৌধুরী ১৯৬৯ সালে কলেজটি প্রতিষ্ঠা করেন। তিনি সাবেক পূর্ব পাকিস্তানের স্বাস্থ্য মন্ত্রী হাবীবুল্লাহ বাহারের স্ত্রী।
কলেজটি এক একর ভূমির উপর অবস্থিত। বর্তমানে এখানে একটি ১২ তলা ভবন, একটি ৮ তলা ভবন, দুইটি পাঁচ তলা ভবন ও একটি ২ তলা ভবন রয়েছে। রয়েছে একটি বৃহৎ পুকুর। প্রায় ১৭,০০০ বইয়ে সমৃদ্ধ লাইব্রেরি রয়েছে। রয়েছে সেমিনার কক্ষ, ক্যান্টিন। ১২ তলা ও ৮ তলা ভবনে রয়েছে পৃথক লিফট। কলেজের সামনের দিকে একটি খেলার মাঠ ও একটি টেনিস কোর্ট আছে।
হাবীবুল্লাহ বাহার কলেজের অনুষদ ও বিভাগসমূহ:
বর্তমানে কলেজটিতে জাতীয় বিশ্ববিদ্যালয়ের অধীনে সম্পূর্ণ (২০১৩-১৪) নতুন সিলেবাসের মাধ্যমে চার (৪) বছর মেয়াদী স্নাতক(সম্মান) ও এক (১) বছর মেয়াদী স্নাতকোত্তর কোর্স চালু রয়েছে। এছাড়াও তিন (৩) বছর মেয়াদী স্নাতক (পাস) কোর্স এবং চার (৪) বছর মেয়াদি স্নাতক (সম্মান) প্রফেশনাল কোর্স রয়েছে।
এছাড়া বিজ্ঞান, মানবিক ও ব্যবসায় বিভাগে উচ্চ মাধ্যমিক কোর্সও চালু রয়েছে।
ব্রাজিলীয় আদিবাসী

ব্রাজিলের আদিবাসী জনগোষ্ঠী (), বা ব্রাজিলের আদিবাসী (), ব্রাজিলে বসবাসরত বৃহৎসংখ্যক স্বতন্ত্র জাতিগোষ্ঠীর সম্মিলিত দল। প্রায় ১৫০০ সালে ইউরোপীয় জনবসতি গড়ে উঠলে এ আদিবাসী জনগোষ্ঠী অদ্যাবধি বসবাস করে আসছে। ক্রিস্টোফার কলম্বাস ভেবেছিলেন তিনি বোধহয় ইস্ট ইন্ডিজে পৌঁছেছেন। খুব সম্ভবতঃ ভাস্কো দা গামা ভারত মহাসাগরের নৌপথ ব্যবহার করে ভারতীয় উপমহাদেশে পৌঁছানোকালে তারা ব্রাজিলে পৌঁছেন।
নতুন বিশ্বের লোকদের চিহ্নিত করতে 'ইন্ডিওস' শব্দ ব্যবহার করা হয়। অদ্যাবধি পর্তুগিজ ভাষায় তাদেরকে পরিচিতি ঘটানো হয়ে থাকে। অন্যদিকে, ভারত উপমহাদেশে অবস্থানকারী ভারতীয়দেরকে 'ইন্ডিয়ানোস' নামে ডাকা হয় মূলতঃ উভয় জনগোষ্ঠীকে পৃথক করতে।
ইউরোপীয়দের সাথে যোগাযোগ ব্যবস্থা গড়ে উঠলে আদিবাসী ব্যক্তিদেরকে বিশেষ করে অর্ধ-নোমাডিক উপজাতি ব্যক্তিদেরকে শিকার, মৎস্য শিকার, শিকারে অংশগ্রহণ ও কৃষিকর্মে অভিবাসনের ক্ষেত্রে নেয়া হয়। ষোড়শ শতকে প্রায় ২০০০ জাতি ও উপজাতি থাকলেও ইউরোপীয়দের নিবাস গড়ে উঠলে অনেক আদি জনগোষ্ঠী বিলুপ্তির দিকে চলে যায়। তাদের অনেকেই ব্রাজিলীয় জনস্রোতের সাথে মিশে যায়।
ইউরোপীয় রোগ-ব্যাধির সংক্রমণের ফলে অগণিত আদিবাসী মৃত্যুর কোলে ঢলে পড়েন। ১৯৯৭ সালের তথ্য মোতাবেক জানা যায়, প্রাক-কলাম্বিয়ান যুগে প্রায় ২০০ উপজাতির প্রায় তিন লক্ষ আদিবাসী মৃত্যুবরণ করেছিলেন। তবে, শহরে অবস্থানকারী আদিবাসীদেরকে যুক্ত করলে এ সংখ্যাটি আরও বেশি হবে। এক পরিসংখানে দেখা যায় যে, ১৮৮টি প্রচলিত আদি ভাষাভাষীর ১৫৫,০০০ লোক কথা বলে থাকেন।
১৮ জানুয়ারি, ২০০৭ তারিখে ফুনাই এক প্রতিবেদনে জানায়, বর্তমানে ব্রাজিলে ৬৭টি পৃথক উপজাতি বাস করছে যাদের সাথে সভ্য সমাজের কোন যোগাযোগ নেই। এরফলে, নিউগিনিকে অতিক্রম করে ব্রাজিলে সর্বাধিকসংখ্যক আদিবাসী রয়েছে যারা জনবিচ্ছিন্ন রয়েছে।
ব্রাজিলীয় আদিবাসীরা তামাক, কাসাভা ও অন্যান্য শস্য চিকিৎসাশাস্ত্রে ব্যবহার করে অবদান রাখছেন যা বিশ্বের চিকিৎসাকর্মে বিভিন্ন ফার্মাসিউটিক্যাল কর্পোরেশন, আসবাবপত্র ও সাংস্কৃতিক কর্মকাণ্ডে ব্যবহৃত হচ্ছে।
২০১০ সালে আইবিজিই পরিচালিত সর্বশেষ জরীপে প্রায় ৮১৭,০০০ ব্রাজিলীয় নিজেদেরকে আদিবাসী হিসেবে দাবী করেন।
পূর্ণাঙ্গ তালিকার জন্য ব্রাজিলীয় আদিবাসীদের তালিকা দেখুন
মোহাম্মদ আবুল হাসেম

মোহাম্মদ আবুল হাসেম (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
আবুল হাসেমের জন্ম নোয়াখালী জেলার সুধারাম উপজেলার নোয়ান্নই ইউনিয়নের সাহেলপুর গ্রামে। তার বাবার নাম আবদুল জব্বার এবং মায়ের নাম তরিকুন নেছা। তার স্ত্রীর নাম শামীমা আক্তার। তার তিন ছেলে, দুই মেয়ে। 
পাকিস্তান সেনাবাহিনীর প্রথম ইস্ট বেঙ্গল রেজিমেন্টে চাকরি করতেন আবুল হাসেম। ১৯৭১ সালে এ রেজিমেন্টের অবস্থান ছিল যশোর সেনানিবাসে। মুক্তিযুদ্ধ শুরু হলে তিনি যুদ্ধে দেন। যশোরের বেনাপোল, নাভারণ, জামালপুর জেলার কামালপুরসহ বৃহত্তর সিলেট জেলার বিভিন্ন স্থানে সাহসিকতার সঙ্গে যুদ্ধ করেন। নভেম্বর মাসের শেষ দিকে সিলেট জেলার জকিগঞ্জ উপজেলার অন্তর্গত আটগ্রাম সেতু আক্রমণ ও দখলে তিনি বীরত্ব প্রদর্শন করেন। ওই যুদ্ধে মুক্তিযোদ্ধারা পাকিস্তান সেনাবাহিনীর ব্যাপক ক্ষয়ক্ষতি হয়। অনেক পাকিস্তানি সেনা নিহত হয়। তারা অনেক অস্ত্রশস্ত্র ও গোলাবারুদ দখল করেন। ডিসেম্বরের প্রথম সপ্তাহে কানাইঘাট যুদ্ধে আহত হন আবুল হাসেম।
১৯৭১ সালের ২৮ অক্টোবর মৌলভীবাজার জেলার অন্তর্গত ধলই বিওপি এলাকায় ছিল পাকিস্তানি সেনাবাহিনীর দুর্ভেদ্য এক ঘাঁটি। প্রতিরক্ষায় নিয়োজিত ছিল ৩০ ফ্রন্টিয়ার ফোর্সের দুই কোম্পানি, টসি ও স্থানীয় রাজাকারের সমন্বয়ে দুই কোম্পানি। সব মিলে এক ব্যাটালিয়ন জনবল ছিলো এ ঘাঁটিতে। ঘাঁটির অবস্থান ছিল সমতল থেকে বেশ উঁচু স্থানে। চারদিকে ছিল ঘন বাঁশবন, চা-বাগান, জঙ্গল ও জলাশয়। সেখানে দিনের বেলায়ও আক্রমণ চালানো কঠিন ছিল। ২৮ অক্টোবর ভোরে নিয়মিত মুক্তিবাহিনীর কয়েকটি দল একযোগে ধলই বিওপিতে আক্রমণ করে। চার্লি কোম্পানির একটি প্লাটুনের নেতৃত্বে ছিলেন মো. আবুল হাসেম। তিনি পাকিস্তান সেনাবাহিনীর প্রতিরক্ষা অবস্থানের ডান দিক দিয়ে আক্রমণ করেন। মো. আবুল হাসেম তার সহযোদ্ধাদের নিয়ে এগিয়ে যাচ্ছিলেন, কিন্তু পাকিস্তান সেনাবাহিনীর পাল্টা আক্রমণের ব্যাপকতা এত বেশি ছিল যে তাদের অগ্রযাত্রা একপর্যায়ে থমকে যায়। তখন তিনি ফায়ার অ্যান্ড মুভ পদ্ধতিতে এগোতে থাকেন। কিন্তু উঁচু টিলার ওপর স্থাপিত একটি এলএমজি পোস্ট থেকে পাকিস্তানি সেনারা প্রায় নিখুঁত নিশানায় গুলিবর্ষণ করছিল। মো. আবুল হাসেমের দলের কয়েকজন ওই এলএমজির গুলিতে আহত হন। তিনি জীবনের ঝুঁকি নিয়ে চেষ্টা করেন ওই এলএমজি পোস্ট ধ্বংস করতে। কিন্তু তার সব চেষ্টাই ব্যর্থ হয়ে যায়। হতাহতের সংখ্যা ক্রমে বাড়তে থাকে। এতেও তিনি দমেননি। সাহসিকতার সঙ্গে পাকিস্তানি সেনাদের বিরুদ্ধে যুদ্ধ করেন। তার সাহসিকতা ও রণকৌশলে উজ্জীবিত হলেন সহযোদ্ধারা। তুমুল যুদ্ধ চলতে থাকল।
শৌলমারী ইউনিয়ন, রৌমারী

শৌলমারী ইউনিয়ন বাংলাদেশের রংপুর বিভাগের কুড়িগ্রাম জেলার রৌমারী উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৭৯.৮৩।
রৌমারী উপজেলা সদর হতে উত্তর-পশ্চিম দিকে অবস্থিত এ ইউনিয়নের মোট আয়তন ৫৭২১ একর বা ২৩.১৫ বর্গকিলোমিটার।
শৌলমারী ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
গয়টাপাড়া,কল‌মের চর,নতুন শৌলমারী,চ‌রের গ্রাম,‌শৌলমারী,‌বেহুলার চর,‌মোল্লার চর,চতলা কান্দা, ‌চেংটাপাড়া,বোয়ালমারী,টালুয়ার চর,ঝুনক‌ীর চর,চর‌বোয়ালমারী,বড়াইকান্দি ও বাতার গ্রাম
২০১১ সালের আদমশুমারি অনুযায়ী শৌলমারী ইউনিয়নের মোট জনসংখ্যা ছিল ২৬১৬২ জন, যারা ৬২৭০ টি পরিবারে বসবাস করে, যার মধ্যে পুরুষ হল ১২৭৭১ জন এবং নারী হল ১৩৩৯১ জন।
শৌলমারী ইউনিয়নের গড় সাক্ষরতা হার ৩৯.৪%। তার মধ্যে নারী শিক্ষার হার ৩৬.৩% এবং পুরুষ শিক্ষার হার ৪৬.৬%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
শৌলমারী এম অার উচ্চবিদ্যালয় ও গয়টাপাড়া সরকারী প্রাথ‌মিক বিদ্যালয় বি‌শেষ ভা‌বে উল্লেখ‌যোগ্য
শৌলমারী ইউনিয়নের অর্থনীতি মূলত কৃষি নির্ভর।
রৌমারী ইউনিয়ন

রৌমারী ইউনিয়ন বাংলাদেশের রংপুর বিভাগের কুড়িগ্রাম জেলার রৌমারী উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৭৯.৭১।
রৌমারী উপজেলা সদর হতে প দিকে অবস্থিত এ ইউনিয়নের মোট আয়তন ৮৯৯২ একর বা ৩৬.৩৯ বর্গকিলোমিটার।
রৌমারী ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী রৌমারী ইউনিয়নের মোট জনসংখ্যা ছিল ৪৬৫৩৭ জন, যারা ১০৯৬৯ টি পরিবারে বসবাস করে, যার মধ্যে পুরুষ হল ২২৫৬৭ জন এবং নারী হল ২৩৯৭০ জন।
রৌমারী ইউনিয়নের গড় সাক্ষরতা হার ৩৮.০%। তার মধ্যে নারী শিক্ষার হার ৩৪.০% এবং পুরুষ শিক্ষার হার ৪০.০%। এখানকার গুরুত্বপূর্ণ শিক্ষা প্রতিষ্ঠানের মধ্যে
রৌমারী ইউনিয়নের অর্থনীতি মূলত কৃষি নির্ভর।
 রৌমারী ইউনিয়ন — বাংলাদেশ জাতীয় তথ্য বাতায়ন
রাধা কালাচাঁদ মন্দির

শ্রী শ্রী রাধা কালাচাঁদ মন্দির টাঙ্গাইল জেলার মির্জাপুর উপজেলার জামুর্কী ইউনিয়নের পাকুল্যা গ্রামে অবস্থিত এবং ১১৯৫ বঙ্গাব্দে প্রতিষ্ঠা একটি হিন্দু মন্দির । মন্দিরটি কারুকার্য দেখে স্বর্ণ দিয়ে মোড়ানো মনে হওয়ায় এটি ‘স্বর্ণ মন্দির’ নামেও পরিচিত । 
১১৯৫ বঙ্গাব্দে রাম মোহন সাহা ও গৌর মোহন সাহা নামের দুই ভাই মন্দিরটি প্রতিষ্ঠা করেন ।
আগে একতলা পাকা মন্দিরটি দুই বার সংস্কার করা হয়। সম্প্রতি এলাকার সমাজ হিতৈষী ব্যক্তিরা মন্দিরটিকে বাংলাদেশসহ দেশ-বিদেশে অন্যতম কারুকার্যসমৃদ্ধ ঐতিহাসিক মন্দির হিসেবে প্রতিষ্ঠার লক্ষ্যে পুনর্নির্মাণের উদ্যোগ নেন। চার বছর পূর্বে প্রায় ৬০ ফুট উঁচু মন্দিরটি নতুন রূপে নির্মাণ কাজ শুরু করেন তারা। এর আগে বাংলাদেশ ও ভারতসহ বেশকিছু দেশের মন্দির পরিদর্শন করে মন্দিরটির নক্সা তৈরি করা হয়। মন্দিরটি নির্মাণে ভারতের মুর্শিদাবাদ থেকে কারুশিল্পী আনা হয়। এছাড়া ঢাকা চারুকলা ইনস্টিটিউটের শিল্পীরা ছাড়াও দেশের নামকরা কারুশিল্পীদের সহযোগিতা নেয়া হয়েছে এটি নির্মাণে। মন্দিরটির মধ্যে বিভিন্ন দেবদেবীর প্রতিকৃতি নিপুণভাবে তৈরি করা হয়েছে। পুণ্যার্থী ও দর্শণার্থীদের আকর্ষণ করার জন্য মন্দিরটিতে সোনালি রঙের প্রলেপ দেয়া হয়েছে। দূর থেকে মনে হয় এটি একটি স্বর্ণ খচিত মন্দির। অনেকে এই মন্দিরটিকে বাংলার ‘স্বর্ণ মন্দির’ হিসেবেও আখ্যা দিচ্ছেন।
সর্বশেষ ১৪২৩ বঙ্গাব্দ বা ইংরেজি ২০১৬ সালে মন্দিরটির অবকাঠামোগত উন্নয়নের উদ্যোগ নেয় স্থানীয়রা। বর্তমানে মন্দির প্রাঙ্গণে একটি গ্রন্থাগার, অতিথিশালা (নির্মাণাধীন), নাট মন্দির, শিব মন্দির ও রন্ধনশালা রয়েছে।
মন্দিরটি প্রতিষ্ঠার পর থেকে এখানে গীতাপাঠ, মহানাম যজ্ঞানুষ্ঠান, শ্রীকৃষ্ণের জন্মাষ্টমী, দোলযাত্রা ও ঝুলনযাত্রা সহ সারা বছর সনাতন ধর্মাবলম্বীদের বিভিন্ন ধর্মীয় অনুষ্ঠান হয়ে থাকে।
বাংলাদেশ কোস্ট গার্ডের সক্রিয় বিমান এবং জাহাজের তালিকা

বাংলাদেশ কোস্ট গার্ডের বহরে রয়েছে ছোট বড় বিভিন্ন ধরনের উপকূলীয় টহল জাহাজ। প্রতিটি জাহাজের নামের পূর্বে "বিসিজিএস" উপসর্গ ব্যবহার করা হয় যা দ্বারা "বাংলাদেশ কোস্ট গার্ড শিপ" বোঝায়।
কালনার মন্দিরের তালিকা

কালনা হল পশ্চিমবঙ্গের একটি প্রাচীন জনপদ ও বর্ধমান জেলার অন্যতম মহকুমা শহর। এই শহরের ভেতর বহু প্রাচীন মন্দির ছড়িয়ে ছিটিয়ে অবস্থান করছে। এই মন্দির গুলোর একটি তালিকা নিচে দেওয়া হল।
পাতি ডারকিনা

পাতি ডারকিনা (বৈজ্ঞানিক নাম: "Rasbora daniconius") (ইংরেজি: Slender rasbora বা Common rasbora) হচ্ছে Cyprinidae পরিবারের "Rasbora" গণের একটি স্বাদুপানির মাছ।
দূষণ, প্রজনন ঋতুতে অবাধে শিকার, কীটনাশকের ব্যবহার বৃদ্ধির কারণে বাংলার ঐতিহ্যবাহী এক-দেড় ইঞ্চি আকারের মাছ দারকিনার অস্তিত্ব বিপন্ন হয়ে পড়ছে। মিঠা পানিতে বসবাসকারী হিসেবে পরিচিত, দৃষ্টিনন্দন ও সুস্বাদু এই মাছ।
একসময় নদী-নালা, খাল-বিল, পুকুর-ডোবায় সবচেয়ে বেশি যে মাছটি চোখে পড়ত তার নাম দারকিনা। যদিও অঞ্চলভিত্তিক এই মাছটিকে দারকিনি, দারখিলা, ডানকানা, ডানখিনা, চুক্কুনি, মলঙ্কা নামেও সম্বোধন করা হয়।
সোনারাঙা মাছটির গোটা গায়ের মাঝে কাল দাগ দেখা যায়। ৮০ এর দশকে ক্ষত রোগে এ মাছটি বড় ধরনের ক্ষতির শিকার হয়। মানুষের মত গবাদি ও বন্য বহু পাখিরও প্রিয় খাবার দারকিনা মাছ।
সংশ্লিষ্ট সূত্রে জানা গেছে, ১৯৯৮ সালে আইইউসিএন সমীক্ষা করে জানিয়েছে- পরিবেশের পরিবর্তন, আবাসস্থলের সংকোচন ও মানবসৃষ্ট নানাবিধ কারণে বাংলাদেশের ৫৪ প্রজাতির মাছ বিপন্ন হয়ে পড়েছে। এর মধ্যে দারকিনাও একটি।
এই প্রজাতির মাছ বাংলাদেশ, ভারত, পাকিস্তান, নেপাল, শ্রীলঙ্কা, মায়ানমার, থাইল্যান্ড, ভিয়েতনাম, চীন এবং মালয়েশিয়ায় পাওয়া যায়।
আইইউসিএন বাংলাদেশ (২০০০) এর লাল তালিকায় এই প্রজাতিটি অন্তর্ভুক্ত নয়।
২. দারকিনা মাছ বিলুপ্তির পথে [ঢাকাটাইমস২৪ডটকম অনলাইন]
কৃষ্ণচন্দ্রজী মন্দির

কৃষ্ণচন্দ্রজী মন্দির বা "কৃষ্ণচন্দ্র মন্দির" কালনার রাজবাড়ি মন্দির চত্বরের পূর্ব দিকে অবস্থিত । ১৬৭৩ শকাব্দে ( ১৭৫১ খ্রিষ্টাব্দে ) বর্ধমানরাজ ত্রিলোকচন্দ্রের মাতা লক্ষ্মীকুমারী এই মন্দির প্রতিষ্ঠা করেন। উঁচু ভিত্তিবেদির উপর স্থাপিত, দক্ষিণমুখী, তিনতলবিশিষ্ট মন্দিরটি পঁচিশরত্ন মন্দির।
মন্দিরের গর্ভগৃহে প্রধান সিংহাসনে রয়েছেন কৃষ্ণচন্দ্র ও রাধার বিগ্রহ। উচ্চতা যথাক্রমে ২ ফুট ৬ ইঞ্চি ( ৭৬ সেমি ) ও ২ ফুট ( ৬১ সেমি )। সঙ্গে রয়েছেন চার সখি। মূর্তিগুলি সবই দারু নির্মিত।
মন্দিরের প্রথম তলের ছাদ ধনুরাকৃতি হয়ে যে কোণের সৃষ্টি করেছে তার চারটি কোণে পর্দার আকারে খানিকটা উঁচু করে দেওয়াল তোলা। সেই দেওয়ালে আছে চুন-সুরকির বড় আকৃতির হাতি ও সিংহের মূর্তি।
ঐ পর্দা-দেওয়ালের উপরেই উঁচু করা কোণগুলিতে আছে ৩ টি করে চারকোণে মোট ১২ টি চূড়া। অর্থাৎ প্রথম তলের ছাদে আছে মোট ১২ টি চূড়া। এর পর বেড় কমিয়ে খানিকটা উপরে অষ্টকোণাকৃতি ২য় তল সৃষ্টি করা হয়েছে। তার ছাদের আটকোণে আছে ৮ টি চূড়া। এরপর বেড়ের প্রসারতা কমিয়ে ২য় তলের চেয়ে অপেক্ষাকৃত কম উচ্চতায় ৩য় তল সৃষ্টি করা হয়েছে। তার চারকোণে ৪ টি এবং মাঝখানে আছে একটি বড় চূড়া। অর্থাৎ চূড়াগুলির সজ্জা হচ্ছে ১২+৮+৪+১ মোট পঁচিশ।
মন্দিরের সামনে সন্নিবদ্ধ রয়েছে একটি 'একবাংলা ' মণ্ডপ। এটি পরিদর্শন কক্ষ রূপে ব্যবহৃত হয়।
গর্ভগৃহের সামনে ত্রিখিলান দালান। তোরণগুলির তিনটি খিলান ধারণের জন্য মধ্যে দুটি পূর্ণ স্তম্ভ ও ধারে দুটি অর্ধ স্তম্ভ রয়েছে। স্তম্ভগুলিতে ফুলকারি নকশা ছাড়াও আছে টেরাকোটার অলংকরণ। অন্যান্য মূর্তির মধ্যে সপরিবার দশভুজা মহিষাসুরমর্দিনীর একটি প্যানেল আছে। খিলানগুলির উপর প্রতীক শিব মন্দির ও তার মধ্যে শিবলিঙ্গ। গর্ভগৃহে মূল দ্বার একটি। মন্দিরের পূর্ব দিকে আছে ত্রিখলান সজ্জা। অলিন্দ নেই। দুটি জানলা। পশ্চিম দিকে ত্রিখিলান সজ্জা বিশিষ্ট ভোগ কক্ষ। দুটি জানলা ও একটি দরজা। কিন্তু কোন অলিন্দ নেই। পিছনে ত্রিখিলান ভরাটকরা। কোন দরজা বা জানলা নেই। উত্তর দিকের ভিতরে রয়েছে সিঁড়ি। ঐ সিঁড়ি উঠে গেছে ৩য় তলে।
মন্দিরের সামনের দেওয়ালে, স্তম্ভের গায়ে, চালা-মণ্ডপটির সর্বত্র রয়েছে অজস্র টেরাকোটা মূর্তি ও ফুলকারি নকশা। মূল মন্দিরের সামনের দেওয়ালে কার্নিসের নিচ পর্যন্ত খোপে খোপে অসংখ্য মূর্তিফলক বসানো। ভাস্কর্যের ক্ষেত্রে 'কল্পলতা' বা 'মৃত্যুলতা'কে দেওয়ালের কোণে বা গায়ে খাড়াকরে লাগানোই প্রচলিত রীতি। এখানেও কোণের দুপাশে তা সমতলভাবে নিবদ্ধ এবং তা একতলার কার্নিস পর্যন্ত উঠে গেছে। ( 'কল্পলতা' হল উপর থেকে নিচে লতার মত কোণাচ। হাতি, সিংহ, লতা-পাতা অরণ্যের প্রতীক। এইভাবে মন্দির হয় অভীষ্ট ফলপ্রদ 'কল্পতরু'। আবার সমস্ত মায়ার মৃত্যু ঘটায় বলে একে 'মৃত্যুলতা'-ও বলা হয়। )
শুধুমাত্র টেরাকোটা প্রাচুর্য নয়, বিষয়বস্তুর বৈচিত্র, সুন্দর সুন্দর টেরাকোটা মূর্তি ও ফুলের নকশা যা এই মন্দিরে রয়েছে তা উচ্চমানের বলা যায়। ধর্মীয় ও সামাজিক দৃশ্যের ফলকগুলির মধ্যে উল্লেখযোগ্য, অশ্বমেধ যজ্ঞ, বকাসুর বধ, নৌকাবিলাশ, যুদ্ধ চিত্র, বন্দুকধারী ফিরিঙ্গি সৈন্য, শিকার দৃশ্য, ভয়ংকর সিংহের উপর কোন দেব বা দেবীর দণ্ডায়মান আবস্থায় যুদ্ধ প্রভৃতি। তবে টেরাকোটাগুলির বেশিরভাগই নষ্ট হয়ে গেছে বা হতে চলেছে। পূর্ব, পশ্চিম ও উত্তর দিকের দেওয়ালের গায়ে রয়েছে ফুলকারি নকশা, এগুলিতে কোন মূর্তিসজ্জা নেই।
মন্দিরের বিগ্রহ নিত্য পূজিত। সকালে মাখন ও মিছরি ভোগ, তারপর পূজা, মধ্যাহ্নে ভোগ ও শয়ন, বৈকালে উত্থান এবং সন্ধ্যায় সন্ধ্যারতি ও ভোগ। মন্দিরটি প্রাচীর দিয়ে ঘেরা একটি স্বয়ংসম্পূর্ণ ঠাকুরবাড়ি, রন্ধনশালা প্রভৃতিও আছে।
মন্দিরটি ভারতীয় পুরাতত্ত্ব সর্বেক্ষণ, কলকাতা মণ্ডল দ্বারা সংরক্ষিত।
প্রতাপেশ্বর মন্দির

প্রতাপেশ্বর মন্দির পশ্চিমবঙ্গের কালনা শহরে অবস্থিত।অম্বিকা কালনার ১০৮ শিবমন্দিরের বিপরীত গেট দিয়ে রাজবাড়ি মন্দির চত্বরে ঢুকে বাঁদিকের কামান পেরিয়ে একটু এগুলেই প্রথমেই পড়বে টেরাকোটা কারুকার্যমণ্ডিত প্রতাপেশ্বর দেউল-মন্দির। কেউ এটিকে জলেশ্বরের মন্দির বলেছেন। আবার কেউ বলেছেন প্যারীকুমারী মঠ। এর সমান্তরাল খাঁজকাটা গম্বুজাকৃতি শিখর ও নিচের দেওয়ালের চারপাশের প্রতিটি স্থানে ছোট ছোট অসংখ্য টেরাকোটা-ফলক সমৃদ্ধ এই দেউল সত্যই শিল্পীর এক অনাবদ্ধ সৃষ্টি। এই মন্দিরের স্থপিতি-শিল্পী ছিলেন বাঁকুড়া জেলার সোনামুখীর মন্দির-সূত্রধর রামহরি মিস্ত্রি। তিনি সোনামুখীর প্রসিদ্ধ শ্রীধরজী'র পঁচিশচূড়া মন্দিরও নির্মাণ করেন। প্রতাপেশ্বর দেউল ১৭৭১ শকাব্দে বা ১৮৪৯ খ্রীষ্টাব্দে রাজকুমার প্রতাপচন্দ্রের মহিষী প্যারীকুমারী দেবী প্রতিষ্ঠা করেন। প্রসঙ্গতঃ উল্লেখযোগ্য, কালনা শহরে রাজকুমার প্রতাপচাঁদের অন্তর্ধান হয় এবং জাল প্রতাপচাঁদের নামে যে ফৌজদারী মামলা হয় সেই ঘটনার সূত্রপাত এখানেই হয়।
উঁচু ভিত্তিবেদির উপর স্থাপিত, পূর্বমুখী, উড়িষ্যারীতির শিখর দেউলের প্রাচীন রীতির পরিবর্তিত ও সরলীকৃত রূপ এটি। গর্ভগৃহে একটি মাত্র দরজা, পূর্ব দিকে। বাকি তিনদিকে আছে ভরাট করা দরজা। আয়তন ১৫ ফুট ( ৪.৫৭ মি. ) X ১৫ ফুট ( ৪.৫৭ মি. )। উচ্চতা প্রায় ৪৫ ফুট (১৩.৭ মি. )। এর চারদিকেই রয়েছে খুব ছোট পরিসরের ঢাকা বারান্দা। গর্ভগৃহে কষ্টিপাথরের শিবলিঙ্গ নিত্যপূজিত। উচ্চতা প্রায় ৪ ফুট ৬ ইঞ্চি ( ১৩৭ সেমি )।
মন্দিরে প্রবেশ পথের মাথায় রয়েছে রামসীতার অভিষেক। নিচে বাদ্যবন্দনা। উত্তর দিকের কৃত্রিম দ্বারের মাথায় আছে লঙ্কাযুদ্ধ। যুদ্ধে সিংহবাহিনী দুর্গার আবির্ভাব। রাবণের পাশে নগ্না নারীমূর্তি। অন্য দিকে বানর সৈন্য। নিচে রণবাদ্য। পশ্চিম দিকে কৃত্রিম দ্বারের মাথায় রয়েছে কীর্তনদলসহ 'গৌড়-নিতাই' মূর্তি। আর দক্ষিণ দিকে রয়েছে রাধাকৃষ্ণ ও ললিতা-বিশাখা। অন্যান্য টেরাকোটা কাজের মধ্যে আছে দলবদ্ধ বিদেশিনী, বেহালা বাদিকা, কালী, রাধাকৃষ্ণলীলাদৃশ্য, অশ্বারোহী যোদ্ধা, ঝালওয়ালা, বাতায়নে মহিলা, সখীদ্বয়ের মাঝে শ্রীকৃষ্ণ, জগন্নাথ, শিব, মহিষমর্দিনী ( ভগ্নপ্রায় ), তীরন্দাজ, বীণাবাদক, গড়গড়ার নল হাতে এক সম্ভ্রান্ত ব্যক্তি, ঘোড়-সওয়ার, মালাজপরত বৈষ্ণব সাধু ও ফুলকারি নকশা ইত্যাদি।
জ্যাক রাসেল (ক্রিকেটার, জন্ম ১৮৮৭)

চার্লস আলবার্ট জর্জ জ্যাক রাসেল (; জন্ম: ৭ অক্টোবর, ১৮৮৭ - মৃত্যু: ২৩ মার্চ, ১৯৬১) এসেক্সের লেটনে জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯২০ থেকে ১৯২৩ সময়কালে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া কাউন্টি ক্রিকেটে এসেক্সের প্রতিনিধিত্ব করেছেন জ্যাক রাসেল। মূলতঃ ডানহাতে ব্যাটিংয়ে নামতেন। পাশাপাশি ডানহাতে স্লো মিডিয়াম বোলিংয়ে পারদর্শিতা দেখিয়েছেন তিনি।
এসেক্সের প্রথমদিককার নিয়মিত উইকেট-রক্ষকের সন্তান ছিলেন রাসেল। এছাড়াও কেন্টের বোলার টিচ ফ্রিম্যান তার কাকাতো ভাই ছিলেন। ১৯০৮ সালে এসেক্সের পক্ষে খেললেও ১৯১৩ সালের পূর্ব-পর্যন্ত সফলতার মুখ দেখেননি। ঐ বছর তিনি ১,০০০ রান তুলেন। পরবর্তী তিন বছরও এ ধারা বহমান থাকে। ১৯২০ সালে লর্ডসে মিডলসেক্সের পক্ষে ১৯৭ রান তুলে শীর্ষমানের ব্যাটসম্যানের খ্যাতি পান। তার করা ২,৪৩২ রান জ্যাক হবস ও প্যাটসি হেনড্রেনের পর তৃতীয় সর্বোচ্চ ছিল।
১৯২২ সালে রাসেলের সেরা মৌসুম কাটে। তার করা ২,৫৭৫ রান নিজস্ব সেরা ছিল ও হবসের চেয়ে এগিয়ে থেকে শীর্ষ রান সংগ্রাহকে পরিণত হন ও লর্ডসে ১৬২ রান তুলেন।
১৯২৩ সালে অসুস্থতার কারণে রাসেলের খেলোয়াড়ী জীবনে ব্যাঘাত ঘটায়। জুনের শেষে দুই সপ্তাহ বিশ্রাম শেষে খেলতে নেমে তার ব্যাটিং গড় ৫২ থেকে ২৯.৭১ হয়ে যায়। ফলশ্রুতিতে প্রতিনিধিত্বমূলক সম্মাননার হিসেব-নিকেশ থেকে তাকে বাদ দেয়া হয় ও হার্বার্ট সাটক্লিফ ঐ বছর প্রতিনিধিত্বমূলক খেলোয়াড় হিসেবে নিজেকে প্রতিষ্ঠিত করেন। তাস্বত্ত্বেও ১৯২৫ সালে তিনি সাতটি সেঞ্চুরি করেন ও ২,০৮০ রান তুলেন। ১৯২৮ সালে ল্যাঙ্কাশায়ারের বিপক্ষে ১৩১ ও ১০৪ রান তুলেন। ঐ মৌসুমে ল্যাঙ্কাশায়ার উপর্যুপরি তৃতীয়বার কাউন্টি চ্যাম্পিয়নশীপের শিরোপা পায়।
ঘরোয়া ক্রিকেটে চমৎকার সফলতা লাভ করায় ১৯২০ সালের শীতকালে অ্যাশেজ সফরে নির্দ্বিধায় তাকে অন্তর্ভুক্ত করা হয়েছিল। অস্ট্রেলিয়ার শক্ত পিচে ইংল্যান্ডের পেশাদার বোলারেরা ব্যর্থ হওয়ায় পাঁচ টেস্টের সবগুলোতেই পরাজিত হয়েছিল তার দল। তবে সবগুলো খেলায় অংশ নিয়ে ৫৮.৪২ গড়ে রান তুলেছিলেন তিনি। তন্মধ্যে অ্যাডিলেডে ১৩৫ রানের মনোরম ইনিংস উপহার দেন। ১৯২০ সালের পর তার ব্যাটিং আরও শাণিত হয় ও দুই সেঞ্চুরি করেন তিনি।
১৯২২ সালের শীতকালে রাসেল দক্ষিণ আফ্রিকা সফরে যান। ম্যাটিং পিচে ৬৩ গড়ে ৪৩৬ রান তুলেন। গুরুতর অসুস্থ অবস্থা থেকে সেরে উঠে সিরিজের সিদ্ধান্তসূচক খেলায় অংশ নেন। প্রথম ইনিংসে ১৪০ ও দেরীতে নেমে দ্বিতীয় ইনিংসে সোয়া চার ঘণ্টায় ১১১ রান তুলেন। এরফলে ইংল্যান্ডের পক্ষে প্রথম ব্যাটসম্যান হিসেবে একই টেস্টের উভয় ইনিংসে সেঞ্চুরি করার কৃতিত্ব দেখান। এছাড়াও একমাত্র ব্যাটসম্যান হিসেবে শেষ টেস্টের উভয় ইনিংসে সেঞ্চুরি করেন রাসেল।
প্রথম বিশ্বযুদ্ধের পর কাউন্টি ক্রিকেটে অন্যতম শীর্ষস্থানীয় ব্যাটসম্যান হিসেবে নিজেকে প্রতিষ্ঠিত করেছিলেন। রাসেলের প্রধান শক্তি ছিল লেগ সাইডে খেলা। তবে অকার্যকর পিচেও সতর্কতার সাথে তার ব্যাটিংয়ের কার্যকারিতা উল্লেখ করার মতো ছিল।
ঘরোয়া প্রথম-শ্রেণীর ক্রিকেটে বিশাল সফলতার কারণে ১৯২৩ সালে উইজডেন কর্তৃক অন্যতম বর্ষসেরা ক্রিকেটার হিসেবে মনোনীত হন তিনি।
১৯২৯ সালে আঘাতে জর্জরিত ছিলেন। আরও এক মৌসুম খেলেন তিনি। অবসর নেয়ার পর কাউন্টি দলের কোচ মনোনীত হন ও পরবর্তীকালে গ্রাউন্ডসম্যান হন। ১৯৪৯ থেকে মৃত্যুর পূর্ব-পর্যন্ত প্রথম পেশাদার ক্রিকেটার হিসেবে এমসিসির সদস্য ছিলেন তিনি।
ভূলবশতঃ তার খেলোয়াড়ী জীবনে আলবার্ট চার্লস রাসেল নামে লেখা হয়েছিল। ২৩ মার্চ, ১৯৬১ তারিখে লেটনস্টোনের হুইপস ক্রসে তার দেহাবসান ঘটে।
পঞ্চতত্ত্ব (বৈষ্ণবধর্ম)

পঞ্চতত্ত্ব (; , সংস্কৃতে পঞ্চ মানে পাঁচ এবং তত্ত্ব মানে সত্যতা বা বাস্তবতা) বলতে গৌড়ীয় বৈষ্ণব ঐতিহ্যে ঈশ্বর বা পরম সত্যের পাঁচটি দিককে ইঙ্গিত করে বা বোঝায়।
গৌড়ীয় বৈষ্ণবধর্ম মতে, পঞ্চদশ শতকে পৃথিবীতে আবির্ভুত ঈশ্বরের (কৃষ্ণ) পাঁচটি অবতার হলেন পঞ্চতত্ত্ব। এরা হলেন চৈতন্য মহাপ্রভু, নিত্যানন্দ, অদ্বৈত আচার্য, গদাধর পণ্ডিত ও শ্রীনিবাস ঠাকুর। এঁদের দ্বারা ভারতবর্ষে বিখ্যাত "হরে কৃষ্ণ" মন্ত্র ও শ্রীকৃষ্ণের ভক্তির (নিষ্ঠা) কথা ছড়িয়ে পরে।
মহর্ষি কৃষ্ণদৈপায়ন শ্রীবেদব্যাস প্রণীত (বৃহৎ সচিত্র) গরুড় পুরাণ(পৃষ্ঠা-39)দ্বাদশ অধ্যায় *পঞ্চতত্ত্বার্চন* বাসুদেব,সঙ্কর্ষন,অনিরূদ্ধ আর। প্রদুম্ন ও নারায়ণ রূপ যে তাঁহার। এই পাঁচজন দেবতা হলেন পঞ্চতত্ত্ব।
গৌড়ীয় ঐতিহ্যে পঞ্চতত্ত্বেরর মন্ত্রে পাঁচজন সদস্যের নাম উল্লেখ আছে। এটি ভক্তিমূলক মন্ত্র যাকে ধ্যানের (জপ) উপায় হিসাবে গাওয়া হয়। প্রায়শই হরে কৃষ্ণ মন্ত্র গাওয়ার সময় এই মন্ত্র গাওয়া হয়ে থাকে। অনুগামীরা বিশ্বাস করে, এটি কলি যুগের করুনাময় মন্ত্র।
জারণরোধক

জারণরোধক ( "অ্যান্টিঅক্সিডেন্ট") একটি অণু যে অন্যান্য অণুর জারণ ক্রিয়ায় বাধা দেয়। জারণ একটি রাসায়নিক বিক্রিয়া যা মুক্ত র‍্যাডিকেল উৎপাদন করতে পারে, যা পরবর্তীতে শিকল বিক্রিয়ার মাধ্যমে দেহকোষের ক্ষতিসাধন করে। জারণরোধক পদার্থ যেমন থায়ল বা অ্যাসকরবিক অ্যাসিড (ভিটামিন সি) এই শিকল বিক্রিয়াগুলি বিনষ্ট করে। "জারণরোধক" প্রধানত দুটি ভিন্ন পদার্থের জন্য ব্যবহার করা হয়ঃ রাসায়নিক শিল্পে যা উৎপন্ন পণ্যতেন যোগ করা হয় জারণ প্রতিরোধ, এবং প্রাকৃতিক রাসায়নিক যা খাবার এবং শরীরের টিস্যুতে পাওয়া যায় যা স্বাস্থ্যের জন্য উপকারী।
জারণমূলক অবস্থার সামঞ্জস্য বজায় রাখার জন্য, উদ্ভিদ এবং প্রাণী জারণরোধকসমূহের উপরিপাতনের মত জটিল পন্থা বজায় রাখে। যেমন গ্লুটাথায়ন এবং উৎসেচক (উদাহরণস্বরূপ ক্যাটালেজ এবং সুপারঅক্সাইড ডিসমিউটেজ) অভ্যন্তরীণভাবে বা খাদ্যতালিকাভুক্ত জারণরোধক (ভিটামিন এ, ভিটামিন সি এবং ভিটামিন ই) হিসাবে উৎপাদিত হয়।
মমতাশঙ্কর

মমতা শঙ্কর (জন্ম: ৭ জানুয়ারি ১৯৫৫) একজন ভারতীয় নৃত্যশিল্পী, নৃত্য পরিকল্পক ও অভিনেত্রী। তিনি বাংলা সিনেমায় তার কাজের জন্য পরিচিত । তিনি সত্যজিৎ রায়, মৃণাল সেন, ঋতুপর্ণ ঘোষ, বুদ্ধদেব দাশগুপ্ত এবং গৌতম ঘোষ পরিচালকদের চলচ্চিত্রে অভিনয় করেছেন । তিনি সঙ্গীতজ্ঞ পণ্ডিত রবিশঙ্করের ভাগ্নি । তার ভাই আনন্দ শঙ্কর একজন ইন্দো-ওয়েস্টার্ন ফিউশন মিউজিশিয়ান।
মমতা শঙ্কর ১৯৫৫ সালের ৭ জানুয়ারি নৃত্যশিল্পী উদয় শঙ্কর এবং অমলা শংকরের ঘরে জন্মগ্রহণ করেন । উনি পণ্ডিত রবিশঙ্করের ভাইঝি। প্রাচ্য ও পাশ্চাত্য ধারার সঙ্গীতজ্ঞ আনন্দশঙ্কর ওঁর দাদা।
তিনি অমলা শঙ্করের অধীনে কলকাতার উদয় শঙ্কর ইন্ডিয়া কালচার সেন্টারে নৃত্য ও কোরিওগ্রাফির প্রশিক্ষণ গ্রহণ করেন।
মমতাশঙ্কর ১৯৭৬ খ্রিষ্টাব্দে মৃণাল সেন পরিচালিত "মৃগয়া" চলচ্চিত্রে তার অভিনয় জীবন শুরু করেন। যে চলচ্চিত্র বছরের শ্রেষ্ঠ কাহিনি চিত্র হিসেবে জাতীয় চলচ্চিত্র পুরস্কার পেয়েছিল।
মমতাদেবী চন্দ্রোদয় ঘোষের সঙ্গে বিবাহবন্ধনে আবদ্ধ হন। তিনি ১৯৮৬ খ্রিষ্টাব্দে উদয়ন নামে মমতাশঙ্কর নৃত্য কোম্পানি প্রতিষ্ঠা করেন; যেটা মমতা শংকর ব্যালে ট্রুপের সঙ্গে ব্যাপকভাবে সারা বিশ্ব ভ্রমণ করে। এই ট্রুপ ১৯৭৮ খ্রিষ্টাব্দে প্রতিষ্ঠিত হয় এবং ১৯৭৯ খ্রিষ্টাব্দে এদের প্রথম প্রস্তুতি রবীন্দ্রনাথ ঠাকুর কৃত "চণ্ডালিকা" মঞ্চস্থ হয়। এর পর মঞ্চস্থ হয় "হোরিখেলা", "সীতা স্বয়ম্বরা", "আজকের একলব্য", "মিলাপ", "শিকার", "মাদার আর্থ", "অমৃতস্য পুত্রা" এবং "শবরী"।
মমতা শঙ্করের বিয়ে হয় চন্দ্রোদয় শঙ্করের সঙ্গে। দুজনেরই দুই ছেলে, রাতুল শঙ্কর ও রজিত শঙ্কর। অভিনেতা মিঠুন চক্রবর্তীর সাথে তার একটি দুর্দান্ত বন্ধুত্বের বন্ধন রয়েছে।
ফাইল সিস্টেম

কম্পিউটিং-এ, কীভাবে তথ্য সংরক্ষণ এবং উদ্ধার করা যায় তা নিয়ন্ত্রণ করতে একটি ফাইল সিস্টেম বা ফাইলসিস্টেম ব্যবহার করা হয়। একটি ফাইল সিস্টেম ছাড়া  একটি স্টোরেজ মাধ্যে রাখা বিপুল পরিমাণ তথ্য কোথায় শেষ বা পর্বতিতে কোন যায়গা থেকে শুরু হবে তা ব্যখ্যা করা যায় না। তথ্যগুলোকে আলাদা আলাদা করে  টুকরা করা হয় এবং প্রতিটি টুকরা একটি নাম দেওয়া হয় যাতে করে তথ্য সহজে বিচ্ছিন্ন ও চিহ্নিত। কাগজ-ভিত্তিক ইনফরমেশন সিস্টেম নামকরণ যেভাবে করা হয় ঠিক একই ভাবে এই তথ্য গুলোর নামকরণ করা হয় এবং প্রতিটি গ্রুপের তথ্যকে বলা হয়,"ফাইল"। এক গুচ্ছ তথ্য ব্যবহার ও পরিচালনার জন্য যে    গঠন এবং যুক্তিবিজ্ঞান নিয়ম ব্যবহার করা হয় তাকে "ফাইল সিস্টেম" বলে।
গাঙ্গেয় ডারকিনা

গাঙ্গেয় ডারকিনা (বৈজ্ঞানিক নাম: "Rasbora rasbora") (ইংরেজি: Gangetic scissortail rasbora) হচ্ছে Cyprinidae পরিবারের "Rasbora" গণের একটি স্বাদুপানির মাছ।
লম্বা দেহ পার্শ্বীয়ভাবে চাপা। এদের উদর তথা অঙ্কীয় প্রান্ত পৃষ্ঠ প্রান্তের চেয়ে অধিক উত্তল । মুখের হা ঊর্ধ্বমুখী এবং তির্যকভাবে অবস্থিত। উপরের চোয়াল চোখের সম্মুখ কিনারার নিচ পর্যন্ত বিস্তৃত। শ্রোণীপাখনা পুচ্ছপাখনার গোড়া ও তুণ্ডের মধ্যবর্তী স্থানে উৎপত্তিলাভ করেছে। শ্রোণী পাখনা যেখানে উৎপত্তিলাভ করে তার পেছনেই পৃষ্ঠদেশ বরাবর পৃষ্ঠপাখনা অবস্থান করে। পুচ্ছপাখনা দ্বিখণ্ডিত। নীল-কালো বর্ণের সরু ধনুকের মতো একটি রেখা মাথা থেকে লেজ পর্যন্ত বিস্তৃত।
এই প্রজাতির মাছ বাংলাদেশ, ভারত, পাকিস্তান, নেপাল, শ্রীলঙ্কা, মায়ানমার এবং থাইল্যান্ডে পাওয়া যায়।
স্বাদু পানিতে বসবাসকারী এই মাছ জলাশয়ের তলদেশের নিকটবর্তী স্থানে যেমন থাকতে পছন্দ করে তেমনই পানির উপরিস্তরেও থাকতে পছন্দ করে। বাংলাদেশের খাল, বিল, পুকুর, স্রোতযুক্ত জলাধার ও প্লাবনভূমিতে পাওয়া যায়। স্বাদুপানির অভ্যন্তরেই এদের অভিপ্রয়াণ ঘটে। মাঝে মাঝে ঝাঁক বেধে চলে
এরা পানির উপরের স্তরের খাবার খায়। বিশেষত প্রকৃতিতে এরা জলজ ও স্থলজ অমেরুদণ্ডী প্রাণী প্রধানত পতঙ্গ শিকার করে খেয়ে থাকে।
এক প্রজাতি হিসেবে এদের উৎপাদন তথ্য পাওয়া যায় না। তবে অন্যান্য মাছের সাথে ধরা পড়ে। বাংলাদেশে খাবারের মাছ হিসেবে তালিকাতে রাখা হয়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত।
শ্বেতাদ্রোণ

শ্বেতাদ্রোণ বা ধুলফি হল লিউকাস গণের লামিয়াসি পরিবারের একটি প্রজাতি। যদিও পৃথিবীর বিভিন্ন অঞ্চলে যেখানে এটি জন্মে, বিভিন্ন নামে পরিচিত। এর বৈজ্ঞানিক নাম "Leucas aspera" এবং বাংলা ভাষায় একে শ্বেতাদ্রোণ, ধুলফি, দুলপি, দনকলস, ছোট হালকুশা, দন্ডকলস, দুলফি শাক, দল কলস, ধুবরি, দোর কলস, কান শিশা, কাউন শিশা, ধুরপ শাক নামে ডাকা হয় ।  মৌলভীবাজার জেলার চা বাগানের মুন্ডা আদিবাসীদের ভেতর এই শাক ডুরপি নামে পরিচিত। নেত্রকোণার হাজং আদিবাসীরা শাকটিকে ডংক্লাই ও দমকলস নামে ডাকেন। বাংলাদেশ ও ভারতে ধুলফি ঔষধি উদ্ভিদ ও আগাছা হিসাবে বেশি পরিচিত। তবে ভারতের ত্রিপুরা ও আসামে এর কচি গাছ শাক হিসাবে খাওয়া হয়।
শ্বেতাদ্রোণ সচরাচর ভারত, বাংলাদেশ, ফিলিপাইন সেই সাথে জাভা ও মরিশাসের সমতল ভূমিতে সর্বত্রই পাওয়া যায়। বাংলাদেশ ও ভারত, ফিলিপাইনে এটি একটি সাধারণ আগাছা।
এই উদ্ভিদ সারা বছরই পাওয়া যায়। তবে বৃষ্টি মৌসুমের পরবর্তী সময়ে এই উদ্ভিদ বেশি দেখা যায় এবং বাংলাদেশের বিভিন্ন সমতল এলাকার গ্রামে পাওয়া যায়। সাধারণত রবি শস্য (সরিষা) ক্ষেতে এই উদ্ভিদ বেশি জন্মে। এছাড়াও বাড়ির আশেপাশে, রাস্তার ধারেও এই উদ্ভিদ দেখা যায়। সিলেট এলাকায় বাঙালি হিন্দুদের ভেতর শ্যামাপূজার সময়ে ‘আটতিতা’ নামের পর্বে এই শাক অন্য শাকের সাথে মিলিয়ে খাওয়া হয়।
শাক হিসেবে শ্বেতদ্রোণ গ্রামবাংলার মানুষের কাছে অতি পরিচিত একটি উদ্ভিদ। ভেষজ চিকিৎসায় বহুকাল ধরে উদ্ভিদটি বহুল  হয়ে আসছে। সাধারণত কচি কাণ্ডসহ পাতা শাক হিসেবে খাওয়া হয়। ভেষজ চিকিৎসায় পাতা এবং কাণ্ড ব্যবহৃত হয়ে থাকে। জ্বর, সর্দি, কাশি, কৃমি, পেটফাঁপা, বদহজম ও বাতের ব্যথায় শ্বেতদ্রোণের উপকারিতা ও ব্যবহার অনন্য। নানাধরনের ত্বকের রোগ ও এলার্জি কমে শ্বেতদ্রোণের ব্যবহারে। এটি বিভিন্ন পোকামাকড়, সাপ ও বিছার কামড়ের চিকিৎসায় বহুল ব্যবহৃত। মেয়েদের মাসিকের সময় অতিরিক্ত রক্তপাত কমায় এটি। এছাড়া এই শাক শ্বেতপ্রদর(leucorrhoea), অ্যাজমা, সাইনাসের প্রদাহ(Sinusitis) সারায়।
শ্বেতদ্রোণের পাতায় গ্লুকোসাইডস, ট্যানিন, স্যাপোনিন, স্টেরোলস এবং বিভিন্ন ধরনের ফ্যাটি অ্যাসিড থাকে। শাখায় Aliphatic Kelos betarol রয়েছে। প্রতি ১০০গ্রাম শ্বেতদ্রোণে আছে এনার্জি: ১৬ কিলোক্যালোরি, শর্করা: ৩.৪ গ্রাম; ফ্যাট: ০.১ গ্রাম; প্রোটিন: ১.৩ গ্রাম; ফলেট: ১২মাইক্রোগ্রাম; ভিটামিন- বি-১ (থায়ামিন): ০.০৪৭ মিলিগ্রাম; ভিটামিন- বি-২ (রিবোফ্ল্যাভিন): ০.১১২ মিলিগ্রাম; ভিটামিন- বি-৩ (নায়াসিন):০.৪৮০ মিলিগ্রাম; ভিটামিন- বি-৬: ০.০৭৩ মিলিগ্রাম; ভিটামিন- সি: ২১ মিলিগ্রাম; ভিটামিন- এ: ১৩২০ I.U. (আন্তর্জাতিক একক); সোডিয়াম: ৪৫ মিলিগ্রাম; পটাশিয়াম (K): ৪৯৪ মিলিগ্রাম; ক্যালসিয়াম (Ca): ৬৫ মিলিগ্রাম; ফসফরাস (P): ৪৪ মিলিগ্রাম; ম্যাগনেসিয়াম (Mg): ৬৮মিলিগ্রাম; লৌহ: ১.৯৯ মিলিগ্রাম; জিংক (Zn): ০.১৭ মিলিগ্রাম, সেলেনিয়াম (Se): ০.৯ মাইক্রোগ্রাম, তামা (Cu): ০.১১৩ মিলিগ্রাম, ম্যাঙ্গানিজ (Mn): ০.৩০৩ মিলিগ্রাম।
মাত্রাতিরিক্ত ব্যবহারে জ্বালাপোড়া করে। গর্ভবতীদের খাবার ক্ষেত্রে অভিজ্ঞদের পরামর্শ নেয়া প্রয়োজন।
রূপালী চেলা

রূপালী চেলা (বৈজ্ঞানিক নাম: "Salmophasia acinaces") (ইংরেজি: Silver razorbelly minnow) হচ্ছে Cyprinidae পরিবারের "Salmophasia" গণের একটি স্বাদুপানির মাছ।
এই প্রজাতির মাছ বাংলাদেশ, পাকিস্তান, নেপাল এবং ভারতে ব্যাপকভাবে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
নারকেলি চেলা

নারকেলি চেলা বা দুই চইখা (বৈজ্ঞানিক নাম: "Salmophasia bacaila") হচ্ছে সিপ্রিনিড পরিবারের "সালমোফাসিয়া" গণের একটি স্বাদুপানির মাছ।
এই প্রজাতির মাছ বাংলাদেশ, পাকিস্তান, নেপাল এবং ভারতে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।
ফুল চেলা

ফুল চেলা (বৈজ্ঞানিক নাম: "Salmophasia phulo") (ইংরেজি: finescale razorbelly minnow) হচ্ছে Cyprinidae পরিবারের "Salmophasia" গণের একটি স্বাদুপানির মাছ।
এই প্রজাতির মাছ বাংলাদেশ এবং ভারতে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।
ভারতীয় বাদামি বেজি

ভারতীয় বাদামি বেজি "(Herpestes fuscus)" দেখতে অনেকটা ছোট লেজের বেজির মতো। ভারতীয় বাদামি বেজি প্রধানত ভারতে ও শ্রীলঙ্কায় দেখা যায়।
অধিক সংখ্যক ভারতীয় বাদামি বেজিই ভারতের পশ্চিমঘাট পর্বতমালায় দেখা যায়। এই প্রজাতির সম্পূর্ণ দেহ গাঢ় বাদামি বর্ণের ও লেজটি লক্ষণীয় ভাবে কালো বর্ণের হয়ে থাকে। এদের লেজ সম্পূর্ণ দেহের দুই-তৃতীয়াংশ এবং পাতি বেজির থেকে অধিক লোমযুক্ত হয়। এদের সরু লেজ ও পশম অন্যান্য প্রজাতিদের থেকে এদের আলাদা করে।
এদের দক্ষিণ ভারতের বিস্তীর্ণ অঞ্চলে দেখা যায়। পশ্চিমঘাট পর্বতমালা, নীলগিরি পর্বত, মাদুরাই-এর উচ্চ তরঙ্গায়িত মালভূমি, আনাইমালাই পর্বত, কেরালা প্রভৃতি বিভিন্ন জায়গায় দেখা যায়। এছাড়া ভারতের প্রতিবেশী রাষ্ট্র শ্রীলঙ্কায় দেখা যায়।
ঘোড়া চেলা

ঘোড়া চেলা (বৈজ্ঞানিক নাম: "Securicula gora") (ইংরেজি: Gora-chela) হচ্ছে Cyprinidae পরিবারের "Securicula" গণের একটি স্বাদুপানির মাছ।
এই প্রজাতির মাছ বাংলাদেশ, পাকিস্তান, নেপাল এবং ভারতে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।
দেলোয়ার হোসেন বীর বিক্রম

শহীদ দেলোয়ার হোসেন (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
দেলোয়ার হোসেনের জন্ম নোয়াখালী জেলার সোনাইমুড়ি উপজেলার অম্বরনগর ইউনিয়নের ওয়াসেকপুর গ্রামে। তার বাবার নাম আফিজউদ্দিন এবং মায়ের নাম ছবের নেছা। তার স্ত্রীর নাম জাকিয়া খাতুন। তার দুই ছেলে, দুই মেয়ে। 
ইপিআরে চাকরি করতেন দেলোয়ার হোসেন। ১৯৭১ সালে কর্মরত ছিলেন যশোর ইপিআর সেক্টরের অধীনে। মুক্তিযুদ্ধ শুরু হলে যুদ্ধে যোগ দেন। যশোর জেলার বিভিন্ন স্থানে প্রতিরোধযুদ্ধে অংশ নেন তিনি। যশোরের পতন হলে তার সঙ্গী-সাথিরা বেশির ভাগ আশ্রয় নেন ভারতে। তিনি তার দলনেতার অনুমতি নিয়ে নিজ এলাকায় চলে আসেন। এসে দেখেন তার এলাকা তখনো মুক্ত। পাকিস্তান সেনাবাহিনীর তৎপরতা শুরু হয়নি। এটা দেখে তিনি স্থানীয় ছাত্র-যুবকদের সংগঠিত করে তাদের নিজেই প্রাথমিক প্রশিক্ষণ দেওয়া শুরু করেন। কিছুদিনের মধ্যেই পাকিস্তান সেনাবাহিনী তার এলাকায় তৎপরতা শুরু করে। তখন তার দলের সবাইকে নিয়ে তিনি ভারতে যান।
মুক্তিযুদ্ধের চূড়ান্ত পর্যায়ে ফেনী জেলার বিলোনিয়া পকেটে অবস্থানরত পাকিস্তানি সেনাদের অবরুদ্ধ করার জন্য মুক্তিবাহিনী ও মিত্রবাহিনী ভারত-বাংলাদেশ সীমান্ত অতিক্রম করে বন্দুয়া-দৌলতপুর-পাঠাননগরে প্রবেশ করে। কিন্তু তার আগেই পাকিস্তানি সেনারা দ্রুত বিলোনিয়ার সব অবস্থান ছেড়ে ফেনীতে সমবেত হয়। পাঠাননগরে ছিল তাদের শক্ত এক অবস্থান। ডিসেম্বর মাসের প্রথম দিকে মুক্তিযোদ্ধারা ফেনীর পাঠাননগরে পাকিস্তানি সেনাদের মুখোমুখি অবস্থান নেন। একটি দলে ছিলেন দেলোয়ার হোসেন। মুক্তিযোদ্ধারা পাঠাননগরে অবস্থান নেওয়ার পর দুই পক্ষে গোলাগুলি চলতে থাকে। ৬ ডিসেম্বর পর্যন্ত এখানে প্রতিদিনই খণ্ড খণ্ড যুদ্ধ হয়। সে সময় কোনো এক যুদ্ধে দেলোয়ার হোসেন শহীদ হন। দেলোয়ার হোসেন পরে যুদ্ধ করেন ২ নম্বর সেক্টরের রাজনগর সাব-সেক্টরে। পরিবারের দেওয়া তথ্য অনুযায়ী, ডিসেম্বর মাসের প্রথম দিকে ফেনীর পাঠাননগরে এক যুদ্ধে তিনি শহীদ হন। সহযোদ্ধারা তাকে সমাহিত করেন পাঠাননগরেই।
সমভূমি

সমভূমি মূলত তিনটি প্রক্রিয়ায় গঠিত হয়।যথাঃ ১.ক্ষয়ক্রিয়া ২.সঞ্চয়ক্রিয়া ও ৩.ভূআলোড়ন জনিত কারণ।
কোন কোন উৎস অনুযায়ী সমভূমি ২ প্রকার আবার কোন কোন উৎস অনুযায়ী সমভূমি ৩ প্রকার। যেহেতু সমভূমি উৎপত্তির কারণ ৩ টি সেহেতু প্রসারিত দৃষ্টিকোণ থেকে সমভূমি ৩ প্রকার। সেগুলি হল ক্ষয়জাত সমভূমি, সঞ্চয়জাত সমভূমি ও ভূগাঠনিক সমভূমি।
কোন উচ্চ ভূমি প্রাকৃতিক শক্তি দ্বারা ক্রমশ ক্ষয়প্রাপ্ত হয়ে সমভূমিতে পরিণত হলে তাকে ক্ষয়জাত সমভূমি বলে। ক্ষয়জাত সমভূমি মূলত চার ভাবে সৃষ্টি হয়।
বিভিন্ন প্রকার প্রাকৃতিক শক্তি দ্বারা পলি,বালুকণা নিন্মভূমিতে সঞ্চিত হয়ে যে সমভূমি সৃষ্টি করে তাকে সঞ্চয়জাত সমভূমি বলে।<br>
উল্লেখযোগ্য সঞ্চয়জাত সমভূমি গুলো হল:
ভূআলোড়নজনিত কারণে সমুদ্র সমতলের দুবর্ল অংশের পতন বা মহাদেশের কোন নিচুভূমি উত্থিত হয়ে যে ভূমিরূপের সৃষ্টি করে,তাকে ভূআলোড়নজনিত সমভূমি বলে। তিন ভাবে এ ধরনের সমভূমি সৃষ্টি হয়।
পৃথিবীর প্রায় সকল মহাদেশেই সমভূমি রয়েছে।
ইউরেশিয়া অঞ্চল বলতে ইউরোপ ও এশিয়া অঞ্চলকে বোঝানো হয়।এ অঞ্চলের প্রধান প্রধান সমভূমিগুলো হল:
সুপ্রাচীনকাল থেকেই মানুষ বসবাসের জন্য সমভূমিকে বেচে নিয়েছে।সমভূমি পবর্ত বা মালভূমি থেকে অধিক নিরাপদ ও বাসযোগ্য।
সমভূমি পশুপালন,কৃষি ও চাষাবাদ শিল্পকারখানা স্থাপন,বাসস্থান স্থাপন প্রভৃতি কাজের জন্য বিশেষ উপযোগী।
বাংলাদেশের সুবিশাল এলাকা জুড়ে রয়েছে সমভূমি।বাংলাদেশের সমভূমির মোট আয়তন ১,২৪,২৬৬ বর্গকিলোমিটার।এর আধিকাংশই নদীবাহিত পলি দ্বারা সৃষ্ট।এ সমভূমি উত্তর অংশ থেকে ক্রমনিম্ন।সুন্দরবন প্রায় সমুদ্র সমতলে অবস্থিত। বাকি অঞ্চলগুলোর উচ্চতা-
বাংলাদেশের সমভূমিকে নিন্মোক্ত ভাগে ভাগ করা যায়।
কুরআনে নারী

কুরআনে নারী একটি গুরুত্বপূর্ণ দিক। বিভিন্ন সূরার আয়াতে অনেক নারীর কথা উল্লেখ করা হয়েছে। এসব নারীদের মধ্যে অনেকে সৎ কাজের জন্য আবার অনেকে অসৎ কাজের জন্য উল্লেখিত হয়েছে। একমাত্র মরিয়ম (আ.) কে নাম দ্বারা কুরআনে উল্লেখ করা হয়েছে।
হাওয়া হলেন আদম এর স্ত্রী। কুরআন ও হাদিস অনুসারে তিনি সৃষ্ট প্রথম মানবী। খৃষ্ট ধর্মানুসারে তার নাম ইভ। মরিয়ম (আ.) ব্যতীত অন্য নারীদের মতো কুরআনে তার নামও উল্লেখ করা হয়নি।
সারাহ ছিলেন হযরত ইব্রাহীম (আ.) এর স্ত্রী ও হযরত ইসাহাক (আ.) এর মা । ইব্রাহীম (আ.) এর নিজ পরিবারের মধ্যে তিনি ও ইব্রাহীমের ভ্রাতুষ্পূত্র লূত মুসলমান হন ।হযরত ইসমাঈল (আ.) এর জন্মের ১৪ বছর পরে তার গর্ভে হযরত ইসাহাক (আ.) জন্ম হয়। তার চাপেই ইব্রাহীম (আ.) তার দ্বিতীয় স্ত্রী হাজেরাকে নির্বাসনে দেন। তিনি ছিলেন হযরত হাওয়া (আ.) এর পরে পৃথিবীর শ্রেষ্ঠ সুন্দরী মহিলা।
জুলেখা বাদশাহ আজিজ এর স্ত্রী ছিলেন। কুরআনে সূরা ইউসূফে তার কথা বর্ণিত রয়েছে। তিনি হযরত ইউসূফ (আ.) কে প্রেম নিবেদন করেছিলেন এবং মূলত তার জন্যই ইউসূফ (আ.) গ্রেপ্তার হয়েছিলেন।
মরিয়ম হলেন ঈসা এর মাতা। কুরআনে উল্লেখিত মহিলাদের মধ্যে একমাত্র তারই নাম উল্লেখ করা আছে । এমনকি তার নামে একটি সূরাও নাযিল হয়েছে। সূরা মারইয়াম ও সূরা ইমরানে তার কথা উল্লেখ রয়েছে। তার পিতা ইমরান। আল্লাহ কুরআনের ৩১ টি আয়াতে তার নাম উল্লেখ করেছেন।
কুরআনে আবু লাহাবের স্ত্রী এর কথা সূরা লাহাবে উল্লেখ আছে। হাদিস অনুসারে তার নাম উম্মে জামিল বিনতে হারাব । তিনি কুরইশ নেতা আবু সুফিয়ানের বোন। । তবে কুরআনে তাকে নাম দ্বার উল্লেখ না করে আবু লাহাবের স্ত্রী বলে উল্লেখ করা হয়েছে। সূরা লাহাবে তার অপকর্মের জন্য তাকে শাস্তি পেতে হবে একথা বলা হয়েছে। তিনি রাসূল (স.) গীবত করতেন। এছাড়াও তার পথে কাটা বিছিয়ে রাখতেন যেন তিনি কষ্ট পান ।
বেলিটোরা

বেলিটোরা বা বেলিটুরা (বৈজ্ঞানিক নাম: "Psilorhynchus balitora") (ইংরেজি: Balitora minnow ) হচ্ছে Psilorhynchidae পরিবারের "Psilorhynchus" গণের একটি স্বাদুপানির মাছ।
এই প্রজাতির মাছ বাংলাদেশ, নেপাল এবং মায়ানমারে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
বালিটোরা

বালিটোরা বা বালিটুরা (বৈজ্ঞানিক নাম: "Psilorhynchus gracilis") (ইংরেজি: Rainbow minnow) হচ্ছে Psilorhynchidae পরিবারের "Psilorhynchus" গণের একটি স্বাদুপানির মাছ।
এই প্রজাতির মাছ বাংলাদেশ এবং ভারতে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
অ্যান্ড্রু এলিস

অ্যান্ড্রু ম্যালকম এলিস (; জন্ম: ২৪ মার্চ, ১৯৮২) ক্যান্টারবারির ক্রাইস্টচার্চে জন্মগ্রহণকারী সাবেক নিউজিল্যান্ডীয় ক্রিকেটার। নিউজিল্যান্ড ক্রিকেট দলের অন্যতম সদস্য তিনি। ঘরোয়া প্রথম-শ্রেণীর ক্রিকেটে ক্যান্টারবারির পক্ষে ২০০২/০৩ মৌসুম থেকে ২০১৫-১৬ মৌসুম পর্যন্ত স্টেট চ্যাম্পিয়নশীপে প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান ছিলেন। এছাড়াও ডানহাতে ফাস্ট-মিডিয়াম বোলিং করে থাকেন অ্যান্ড্রু এলিস।
২০০৩ সালে অকল্যান্ডের বিপক্ষে অভিষেক ঘটে তার। ২৬.৭৬ গড়ে ৯১০ রান তুলেন। সর্বোচ্চ ৭৮ রান তুলেন নর্দার্ন ডিস্ট্রিক্টসের বিপক্ষে। এছাড়াও ৪৩.৬৮ গড়ে ৩২ উইকেট পেয়েছেন। ওতাগোর বিপক্ষে নিজস্ব সেরা ৫/৬৩ করেন। ১১টি লিস্ট এ ক্রিকেটের একদিনের খেলায় ২২.৪২ গড়ে ১৫৭ রান ও ৪০-এর অধিক গড়ে ৩ উইকেট পেয়েছেন। এছাড়াও ছয়টি টুয়েন্টি২০ খেলায় মাঝারীমানের সাফল্য পেয়েছেন।
২০০০-০১ মৌসুমে নিউজিল্যান্ডের অনূর্ধ্ব-১৯ দলের পক্ষে খেলেন। দক্ষিণ আফ্রিকার অনূর্ধ্ব-১৯ দলের বিপক্ষে ২ টেস্টে অংশ নেন। এছাড়াও ২০০৪ সালে মেরিলেবোন ক্রিকেট ক্লাবের পক্ষেও অংশ নেন তিনি।
২০১৬-১৭ মৌসুমে ম্যাকডোনাল্ডস সুপার স্ম্যাশ প্রতিযোগিতায় ক্যান্টারবারি কিংসের অধিনায়কত্ব করেন।
২০১১-১২ মৌসুমে সফরকারী জিম্বাবুয়ে দলের বিপক্ষে তার ওডিআই অভিষেক ঘটে। ৩ ফেব্রুয়ারি, ২০১২ তারিখে ডুনেডিনের ইউনিভার্সিটি ওভালে অনুষ্ঠিত খেলায় তার সাথে ডিন ব্রাউনলি ও টম ল্যাথামেরও একযোগে অভিষেক ঘটেছিল। ঐ খেলায় স্বাগতিক নিউজিল্যান্ড দল ৯০ রানে জয় পেয়ে সিরিজে ১-০ ব্যবধানে এগিয়ে যায়। এরপর একই দলের বিপক্ষে টি২০আই সিরিজের দ্বিতীয় ও চূড়ান্ত টুয়েন্টি২০ আন্তর্জাতিকে অভিষেক ঘটে তার। ১৪ ফেব্রুয়ারি, ২০১২ তারিখে হ্যামিল্টনের সেডন পার্কে অনুষ্ঠিত খেলায় তার দল ৫ উইকেটে বিজয়ী হয়েছিল।
একই বছরের মার্চে সফরকারী দক্ষিণ আফ্রিকা দলের বিপক্ষে টেস্ট দলে তাকে অন্তর্ভুক্ত করা হলেও কোন টেস্টে অংশগ্রহণের সুযোগ ঘটেনি তার।
বাংলাদেশ বিমান বাহিনীর ঐতিহাসিক বিমানের তালিকা

ঐতিহাসিক বিমান সমূহের তালিকা বাংলাদেশ বিমান বাহিনীর যেগুলো এখন কর্মক্ষেত্রে সক্রিয় নয়।
ঈদগাঁও ইউনিয়ন

ঈদগাঁও বাংলাদেশের কক্সবাজার জেলার অন্তর্গত ঈদগাঁও উপজেলার একটি ইউনিয়ন।
ঈদগাঁও ইউনিয়নের আয়তন ১৩,০০৭ একর (৫২.৬৪ বর্গ কিলোমিটার)। এটি ঈদগাঁও উপজেলার সবচেয়ে বড় ইউনিয়ন।
২০১১ সালের পরিসংখ্যান অনুযায়ী ঈদগাঁও ইউনিয়নের লোকসংখ্যা ৩৮,৭৮৮ জন। এর মধ্যে পুরুষ ১৮,৭৯৬ জন এবং মহিলা ১৯,৯৯২ জন।
ঈদগাঁও উপজেলার সর্ব-পূর্বে ঈদগাঁও ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২৬ কিলোমিটার। এ ইউনিয়নের উত্তরে ইসলামাবাদ ইউনিয়ন, পশ্চিমে জালালাবাদ ইউনিয়ন ও চৌফলদণ্ডী ইউনিয়ন,বৃহত্তর জোয়ারিয়ানালা ইউনিয়ন দক্ষিণে রামু উপজেলার রশিদনগর ইউনিয়ন ও বৃহত্তর জোয়ারিয়ানালা ইউনিয়নএবং পূর্বে রামু উপজেলার গর্জনিয়া ইউনিয়ন, বৃহত্তর জোয়ারিয়ানালা ইউনিয়ন ও ঈদগড় ইউনিয়ন অবস্থিত।
ঈদগাঁওের সমৃদ্ধ ও বর্ধিষ্ণু জনপদ "ঈদগাঁও" গৌড়যুগে পরিচিত ছিল "নয়াবাদ" নামে। উত্তরাধিকারের ভ্রাত্বঘাতীযুদ্ধে পরাজিত হয়ে মোগল সম্রাট শাহজাহানের পুত্র শাহসুজা সৈন্যসামন্ত নিয়ে ভারতবর্ষ থেকে আরাকান পালিয়ে যাওয়ার সময় তৎকালীন নয়বাদ এলাকায় পৌঁছলে পবিত্র ঈদুল ফিতর সমাগত হওয়ায় এখানে সৈন্যসামন্ত,আমির ওমরা সহ ঈদের নামাজ আদায় করেন। তৎকালীন নয়াবাদ তখন থেকেই "ঈদগাঁও" নামে পরিচিত হয়। শাহাজাদা সুজা ঈদের নামাজ আদায় করে পুনরায় আরাকান অভিমুখে যাত্রা করলেও মোগল রাজপুত্রের ঈদের নামাজের স্মৃতি বিজড়িত এ স্থান কালক্রমে "ঈদগাঁও" নামেই পরিচিতি লাভ করে ও পরবতীতে ব্রিটিশ আমলে বিভিন্ন সরকারী নথিপত্রে "ঈদগাঁও" নামে লিপিবদ্ধ ও পরিচিত হয়।
ঈদগাঁও ইউনিয়ন ঈদগাঁও উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম ঈদগাঁও থানার আওতাধীন। এ ইউনিয়ন জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ। এটি ৩টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হলো:
ঈদগাঁও ইউনিয়নের সাক্ষরতার হার ২৯.৫৭%। এ ইউনিয়নে ১টি ডিগ্রী কলেজ, ১টি ফাজিল মাদ্রাসা, ২টি মাধ্যমিক বিদ্যালয়, ২টি দাখিল মাদ্রাসা, ২টি নিম্ন মাধ্যমিক বিদ্যালয় ও ৭টি প্রাথমিক বিদ্যালয় রয়েছে।
ঈদগাঁও ইউনিয়নে যোগাযোগের প্রধান সড়ক হলো চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়।
ঈদগাঁও ইউনিয়নে ৫৩টি মসজিদ ও ৩টি মন্দির রয়েছে।
ঈদগাঁও ইউনিয়নের উত্তর প্রান্ত দিয়ে প্রবাহিত হচ্ছে ঈদগাঁও নদী।
ঈদগাঁও ইউনিয়নের ৪টি হাট-বাজার রয়েছে। ঈদগাঁও বাজার দেশের অন্যতম বৃহত্তর বাজার, তাছাড়া অপর ৩টি বাজার হলো থানা এলাকায় ফকির বাজার, কালিরছড়া বাজার এবং বাস স্টেশন বাজার।
সুনেত্রা গুপ্ত

সুনেত্রা গুপ্ত (জন্ম ১৫ মার্চ ১৯৬৫) একজন উপন্যাসিক ও অক্সফোর্ড বিশ্ববিদ্যালয়ের তাত্ত্বিক রোগতত্ত্ব বা মহামারি বিদ্যার অধ্যাপক। উনি ম্যালেরিয়া, এইচআইভি, ইনফ্লুয়েঞ্জা এবং মেনিনজাইটিসের জন্য দায়ী সংক্রামক রোগের এজেন্ট নিয়ে কাজ করছেন।
সুনেত্রা গুপ্ত ভারতের কলকাতায় জন্মগ্রহণ করেন ও জীববিদ্যা নিয়ে প্রিন্সটন বিশ্ববিদ্যালয় থেকে স্নাতক হন। লন্ডন বিশ্ববিদ্যালয় থেকে উনি পিএইচডি সম্পূর্ণ করেন। উনি অধ্যাপক আদ্রিয়ান ভি এস হিলকে বিয়ে করেছেন।
সুনেত্রা গুপ্ত বর্তমানে অক্সফোর্ড বিশ্ববিদ্যালয়ের প্রাণিবিদ্যা বিভাগে তাত্ত্বিক রোগতত্ত্ব বা মহামারি বিদ্যার অধ্যাপক। উনি প্রিন্সটন বিশ্ববিদ্যালয়ে ইউরোপীয় অ্যাডভাইসরি বোর্ডের সদস্যা। 
জ্যুলজিকাল সোসাইটি অফ লন্ডন ওনাকে বৈজ্ঞানিক পদকে ভূষিত করেছে। বৈজ্ঞানিক গবেষণার জন্য রয়েল সোসাইটির পক্ষ থেকে উনি রোজালিন্ড ফ্রাঙ্কলিন পুরস্কারে সন্মানিত হয়েছেন।
জুলাই ২০১৩ সালে মর্যাদাপূর্ণ রয়েল সোসাইটির গ্রীষ্মকালীন বৈজ্ঞানিক প্রদর্শনীতে মারি ক্যুরির মতন অগ্রগণ্য মহিলা বৈজ্ঞানিকদের সাথে তার ছবিও প্রদর্শন করা হয়।
সুনেত্রা গুপ্ত বাংলায় প্রথম লেখালেখি শুরু করেন। রবীন্দ্রনাথ ঠাকুরের কবিতা উনি ইংরেজিতে অনুবাদ করেন। ইংরেজিতে ওনার একাধিক উপন্যাস প্রকাশিত হয়েছে। অক্টোবর ২০১২ তে তার পঞ্চম উপন্যাস "সো গুড ইন ব্ল্যাক" দক্ষিণ এশীয় সাহিত্য বিভাগে ডিএসসি পুরস্কারের প্রাথমিক তালিকায় ছিল। 
"মেমোরিজ অফ রেইন" উপন্যাসের জন্য ১৯৯৬ সালে উনি সাহিত্য অকাদেমি পুরস্কার পান।
২০০৭ ভারত ক্রিকেট দলের বাংলাদেশ সফর

ভারত ক্রিকেট দল দুইটি টেস্ট ম্যাচ ও একটি আন্তর্জাতিক ম্যাচ খেলতে ২০০৭ সালের মে মাসে বাংলাদেশ সফর করে। সফরের প্রথম ম্যাচ মে'র ১০ তারিখে খেলা হয়, যাতে ভারত ৫ উইকেটে জয় লাভ করে। সিরিজের দ্বিতীয় ম্যাচে গৌতম গম্ভীরের শতকের সৌজন্যে ভারত ৪৬ রানের জয় পায়। তৃতীয় ম্যাচের দিন ঘূর্ণিঝড় আকাশের কারণে বিরতিহীন বৃষ্টিপাত হয়, যা সেদিন বাংলাদেশের দক্ষিণে আঘাত হানে। ফলে তৃতীয় ম্যাচে বাতিল হয়ে যায়। ভারতীয় উইকেটরক্ষক মহেন্দ্র সিং ধোনি ওডিআই সিরিজ সেরার পুরস্কার লাভ করেন। তিনি ওডিআই সিরিজে শীর্ষ রান সংগ্রহ করেন ও স্ট্যাম্পের পিছনে তিনি ডিসমিসাল নেন।
টেস্ট সিরিজ ভারত ১-০ তে জয় করে। বৃষ্টিবিঘ্নিত ড্র হওয়া প্রথম টেস্টে ভারত দুই ইনিংসেই তাদের ইনিংস ঘোষণা করে, প্রথম ইনিংসে অলআউট হলেও দ্বিতীয় ইনিংসে বাংলাদেশ দুই উইকেটে ১০৪ রান করে পঞ্চম দিন শেষ করে। অন্যদিকে, দ্বিতীয় ম্যাচ ভারত আধিপত্য বিস্তার করে তিন দিনে খেলা শেষ করে। দ্বিতীয় টেস্টে মোহাম্মদ আশরাফুল মাত্র ২৭ বলে দ্রুততম অর্ধ-শতক করেন।
রেডিও পদ্মা

রেডিও পদ্মা রাজশাহী থেকে প্রচারিত দেশের প্রথম কমিউনিটি বেতার। রেডিও পদ্মা’র আনুষ্ঠানিক সম্প্রচার শুরু হয় ০৭ অক্টোবর ২০১১ ইং তারিখ থেকে। গণপ্রজাতন্ত্রী বাংলাদেশ সরকারের মাননীয় তথ্যমন্ত্রী জনাব আবুল কালাম আজাদ অনুষ্ঠানিকভাবে রেডিও পদ্মা’র সম্প্রচার কার্যক্রমের শুভ উদ্বোধন করেন।
দেশের প্রথম কমিউনিটি বেতারের নাম “রেডিও পদ্মা” নির্ধারণ করা হয়েছে। পদ্মা নদীকে ঘিরে বৃহত্তর রাজশাহী অঞ্চলের শিক্ষা, সংস্কৃতি, জীবন ধারা, জ্ঞান, গরিমা গড়ে উঠেছে। এই কারণে এই রেডিও স্টেশনের নামকরণ করা হয়েছে এই নদীকে নিয়ে।
সেন্টার ফর কমিউনিকেশন এ্যান্ড ডেভেলপমেন্ট (সিসিডি বাংলাদেশ) গণযোগাযোগ ও সাংবাদিকতা বিষয়ক একটি জ্ঞানচর্চা কেন্দ্র। প্রতিষ্ঠানলগ্ন থেকে সিসিডি দেশের উত্তরাঞ্চলে কর্মরত সাংবাদিকদের পেশাগত দক্ষতা বৃদ্ধি, আঞ্চলিক মিডিয়ার সক্ষমতা বাড়নো এবং যোগাযোগ মাধ্যমকে মানুষের কল্যাণার্থে ব্যবহারে উৎসাহ যোগানোর লক্ষ্যে নানা গুরুত্বপূর্ণ কর্মসূচি বাস্তবায়ন করে যাচ্ছে। সিসিডি’র মূল লক্ষ্য হচ্ছে গণমাধ্যম ও তথ্য প্রযুক্তিকে প্রান্তিক ও সুবিধাবঞ্চিত মানুষের কণ্ঠ জাগরণে ব্যবহারে উৎসাহ যোগানো, সর্বস্তরের মানুষের তথ্যগত ক্ষমতায়নে প্রয়াস চালানো। এই লক্ষ্য অর্জনের একটি সামাজিক উদ্যেগ হচ্ছে রেডিও পদ্মা।
৯৯.২০ এফএম (২০০ মেগাহার্জ), বাংলাদেশ টেলিযোগাযোগ নিয়ন্ত্রণ কমিশন (বিটিআরসি) কর্তৃক প্রদত্ত।
লাইসেন্স নং- ০১, তারিখ: ২৯/০৯/২০১১ ইং। গণপ্রজতন্ত্রী বাংলাদেশ সরকারের তথ্য মন্ত্রণালয় কর্তৃক প্রদত্ত।
বস ২

বস২ বা বস ২: "ব্যক টু রুল" হল ভারত-বাংলাদেশ যৌথ প্রযোজনার চলচ্চিত্র। এই চলচ্চিত্রটি ২০১৩ সালে মুক্তি প্রাপ্ত চলচ্চিত্রের দ্বিতীয় পর্ব বা অংশ। এই পর্বের চলচ্চিত্রের কাহীনি সম্পূর্ণ মৌলিক। চলচ্চিত্রে প্রধান চরিত্রে রয়েছেন জিৎ, শুভশ্রী গাঙ্গুলী, নুসরাত ফারিয়া মাজহার।
এই চলচ্চিত্রটি ২০১৭ সালের ২৩ জুন পশ্চিমবঙ্গ (ভারত) ও ২৫ জুন বাংলাদেশে মুক্তি পায়। চলচ্চিত্রটি পশ্চিমবঙ্গে প্রথম দিনেই টাকা আয় করে।
বস ২ চলচ্চিত্রটি ২০১৭ সালের ২৩ জন মুক্তি পায়।এই চলচ্চিত্রটি পশ্চিমবঙ্গের (ভারত) ১৭০ টির বেশি প্রেক্ষাগৃহে ও বাংলাদেশে ১০০ টির বেশি পেক্ষাগৃহে মোট ২৭০ টি প্রেক্ষাগৃহে মুক্তি পায় একই সঙ্গে।
ডেভিড স্টোরি

ডেভিড ম্যালকম স্টোরি (ইংরেজি: David Malcolm Storey; জন্ম: ১৩ জুলাই, ১৯৩৩) হলেন একজন ব্রিটিশ ঔপন্যাসিক, নাট্যকার ও চিত্রনাট্যকার। এছাড়া তিনি একজন প্রাক্তন রাগবি খেলোয়াড়। তিনি ১৯৭৬ সালে "সেভিলা" উপন্যাসের জন্য ম্যান বুকার পুরস্কার লাভ করেন।
স্টোরি ১৯৩৩ সালের ১৩ জুলাই ইয়র্কশায়ারেরর ওয়েকফিল্ডে জন্মগ্রহণ করেন। তার পিতা ছিলেন ইয়র্কশায়ারের এক খনির কর্মী। তিনি ওয়েকফিল্ডের কিউইজিএস পড়াশুনা করেন। পরে তিনি স্লেড স্কুল অফ ফাইন আর্ট-এ ভর্তি হন এবং সেখানকার খরচ চালানোর জন্য লিডস রাইনোস দলে রাগবি খেলতেন।
১৯৬০ সালে স্টোরি তার প্রথম উপন্যাস "দিস স্পোর্টিং লাইফ" উপন্যাস রচনা করেন। এই উপন্যাসের জন্য তিনি ১৯৬০ সালে ম্যাকমিলান ফিকশন পুরস্কার লাভ করেন। তার রচিত দ্বিতীয় উপন্যাস হল "ফাইট ইনটু ক্যামডেন"। বইটি ১৯৬১ সালে জন লেওয়েলিন রাইস পুরস্কার লাভ করে। তার তৃতীয় উপন্যাস "র‍্যাডক্লিফ"। এই উপন্যাসের জন্য তিনি ১৯৬৩ সালে সমারসেট মম পুরস্কার লাভ করেন। "পাসমোর" (১৯৭২) উপন্যাসের জন্য তিনি জিওফ্রে ফেবার স্মারক পুরস্কার অর্জন করেন। তার সবচেয়ে উল্লেখযোগ্য উপন্যাস হল "সেভিলা" (১৯৭৬)। এই উপন্যাসের জন্য তিনি ১৯৭৬ সালে ম্যান বুকার পুরস্কার লাভ করেন। দীর্ঘ বিরতির পর ১৯৯৮ সালে "অ্যা সিরিয়াস ম্যান" এবং ২০০২ সালে "অ্যাজ ইট হ্যাপেন্‌ড" উপন্যাস প্রকাশিত হয়। তার সর্বশেষ উপন্যাস "থিন আইস স্কেটার" ২০০৪ সালে প্রকাশিত হয়।
তার প্রথম নাটক "দ্য রেস্টোরেশন অফ আরনল্ড মিডলটন" ১৯৬৭ সালে প্রকাশিত হয়। এই নাটকের জন্য তিনি সবচেয়ে সম্ভাবনাময় নাট্যকার হিসেবে ইভেনিং স্ট্যান্ডার্ড পুরস্কার লাভ করেন। তার "দ্য কনট্রাক্টর" (১৯৬৯), "নাটক"(১৯৭০) ও "দ্য চেঞ্জিং রুম" (১৯৭২) নাটক তিনটি বছরের সেরা নাটক হিসেবে নিউ ইয়র্ক ক্রিটিক পুরস্কার লাভ করে। "আর্লি ডেজ" (১৯৮০), "দ্য মার্চ অফ রাশিয়া" (১৯৮৯) ও "স্টেজেস" (১৯৯২) নাটকগুলো রয়্যাল ন্যাশনাল থিয়েটার-এ প্রথম মঞ্চন্থ করা হয়।
স্টোরি তার "প্রথম উপন্যাস" অবলম্বনে নির্মিত "দিস স্পোর্টিং লাইফ" (১৯৬৩) চলচ্চিত্রের চিত্রনাট্য রচনা করেন এবং রাগবি খেলোয়াড় চরিত্রে অভিনয় করেন। ছবিটি পরিচালনা করেছেন লিন্ডসে এন্ডারসন। এই চলচ্চিত্র দিয়ে তিনি লিন্ডসের সাথে দীর্ঘ চলচ্চিত্র কর্মজীবনে জড়িয়ে পড়েন। পরবর্তীতে স্টোরির "ইন সেলিব্রেশন" নাটক ও তার চিত্রনাট্য অবলম্বনে এন্ডারসন নির্মিত চলচ্চিত্রটি ১৯৭৫ সালে আমেরিকান ফিল্ম থিয়েটার ধারাবাহিকের অংশ হিসেবে মুক্তি পেয়েছিল। তার উপন্যাস ও চিত্রনাট্য অবলম্বনে "হোম" (১৯৭২) ও "আর্লি ডেজ" (১৯৮১) টেলিভিশন চলচ্চিত্র নির্মিত হয়েছিল।
স্টোরি ১৯৫৬ সালে বারবারা হ্যামিলটনের সাথে বিবাহবন্ধনে আবদ্ধ হন। এই দম্পতির দুই পুত্র ও দুই কন্যা, হেলেন স্টোরি ও কেট স্টোরি।
সিউডোফেড্রিন

সিউডোফেড্রিন এলকালয়েড (উপক্ষার) এফেড্রিনের একটি রাসায়নিক জাতক। এফেড্রিন এলকালয়েডকে হাইড্রোক্লোরিক এসিডের সাথে বিক্রিয়া করলে সিউডোফেড্রিন তৈরী হয়। এক কেজি সিউডোফেড্রিনের মূল্য ৬৭ ডলার। 
সর্দি-কাশির ওষুধ তৈরির উপাদান সিউডোফেড্রিন ব্যবহৃত হয়। ফুসফুস, কান-গলার প্রদাহ, সর্দি-কাশি, শ্বাসকষ্ট ও অ্যালার্জি উপশমের ওষুধে সিউডোফেড্রিন ব্যবহার করা হয়। বাংলাদেশের বাজারে বিভিন্ন কোম্পানির ১৫-২০টি ব্র্যান্ড ট্যাবলেট ও সিরাপ পাওয়া যায়। বাংলাদেশ ওষুধ তৈরির জন্য বৈধভাবে ব্রাজিল, ইতালি, ভারত, চীন ও সিঙ্গাপুর থেকে সিউডোফেড্রিন আমদানি করে। আমদানি করা সিউডোফেড্রিন দিয়ে আট ধরনের ওষুধ প্রস্তুত করে স্থানীয় ওষুধ কোম্পানি।
সিউডোফেড্রিন এর সঙ্গে ক্যাফেইন মিশিয়ে মাদকদ্রব্য তৈরি করা হচ্ছে। সিউডোফেড্রিন দিয়েই মেটাফেটামিন তৈরি করা হয়, যা ইয়াবা নামে পরিচিত মাদকের একটি উপাদান। মেটাফেটামিন ও ক্যাফেইন দিয়েই ইয়াবা ট্যাবলেট তৈরি করা হয়।ক্যাফেইনও একটি উদ্দীপক এলকালয়েড যা চা ও কফির উদ্দীপক উপাদান। শুধু বাংলাদেশেই বছরে ৩০০ কোটি ডলার মূল্যের ইয়াবা ট্যাবলেট বিক্রি হয়। এক কেজি সিউডোফেড্রিনের মূল্য ৬৭ ডলার। এই পরিমাণ সিউডোফেড্রিন দিয়ে ৪ লাখ ইয়াবা ট্যাবলেট তৈরি করা সম্ভব। যার মূল্য দাঁড়ায় ৬ লাখ ডলারেরও বেশি।বিশেষজ্ঞদের মতে বাংলাদেশের তরুণ সমাজকে ধংশ করার জন্য প্রতিবেশী কয়েকটি দেশ প্রচুর পরিমাণে সিউডোফেড্রিন উৎপাদন করছে এবং তা দিয়ে ইয়াবা তৈরি করা হচ্ছে ও বাংলাদেশে পাচার করা হচ্ছে। আন্তর্জাতিক ওষুধ নির্মাতা গ্লাক্সোস্মিথকিন এর বাংলাদেশ শাখা ২০১০ সাল থেকে সিউডোফেড্রিন দিয়ে ওষুধ উৎপাদন বন্ধ করে দিয়েছে।
সিউডোফেড্রিন ওভার দ্য কাউন্টার ওষুধ বা সেই সব ওষুধ যেগুলো ক্রেতা সরাসরি প্রেসক্রিপশন ছা্ড়াই কিনতে পারে এমন ওষুধ নয়. এটি কিনতে হলে সরকারী অনুমোদন লাগে। ব্যাপক অপব্যবহারের কারণে বিশ্বজুড়ে সিউডোফেড্রিন অপব্যবহার এর বিরুদ্ধে ব্যবস্থা নেওয়া হচ্ছে। অবৈধ মাদক ইয়াবা ট্যাবলেটের বিক্রি বেড়ে যাওয়ার কারণে সিউডোফেড্রিন নিষিদ্ধ করতে যাচ্ছে বাংলাদেশ সরকার। সম্প্রতি মেক্সিকোও সিউডোফেড্রিন আমদানি নিষিদ্ধ করেছে।
নদী পাথুরে তিতারী

নদী পাথুরে তিতারী (বৈজ্ঞানিক নাম: "Psilorhynchus sucatio") (ইংরেজি: River stone carp) হচ্ছে Psilorhynchidae পরিবারের "Psilorhynchus" গণের একটি স্বাদুপানির মাছ।
ক্ষুদ্র প্রজাতির এই মাছের গায়ে কালো রঙের ডোরাকাটা থাকে।পানিতে থাকাকালীন এপাশ ওপাশ দেখা যায়।ঠোঁট তৃকোনা হয় এদের।
এই প্রজাতির মাছ বাংলাদেশ, ভারত, মায়ানমার এবং নেপালে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
বালিচাটা

বালিচাটা বা বালিছাটা (বৈজ্ঞানিক নাম: "Acanthocobitis botia") (ইংরেজি: Sand Loach) হচ্ছে Balitoridae পরিবারের "Acanthocobitis" গণের একটি স্বাদুপানির মাছ।
এই প্রজাতির মাছ বাংলাদেশ, ভারত, পাকিস্তান, নেপাল, চীন, মায়ানমার এবং থাইল্যান্ডে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
ভোর সাগর পোর্ট লিমিটেড

ভোর সাগর বন্দর নিয়ন্ত্রক বা ভোর সাগর পোর্ট লিমিটেড হল পশ্চিমবঙ্গের সাগর দ্বীপের প্রস্তাবিত সাগর বন্দর এর নিয়ন্ত্রক সংস্থা। এই সংস্থার সদর দপ্তর কলকাতায় অবস্থিত। এই সংস্থায় কেন্দ্র সরকারের নিয়ন্ত্রণাধীন কলকাতা বন্দর কর্তৃপক্ষ ৭৪ শতাংশ ও রাজ্য সরকারের ২৬ শতাংশ অংশীদারত্ব রয়েছে।
এই সংস্থাটি ২০১৫ সালে গঠিত হয়।বর্তমানে সংস্থাটি সাগর বন্দর গঠনের জন্য গুরত্বপূর্ন ভূমিকা পালন করে চলেছে।
প্রস্তাবিত সাগর বন্দর প্রকল্পটিকে আর্থিকদিক থেকে সম্ভাবনাময় করে তুলতে ৫১৫ কোটি টাকা অনুমোদন করেছে কেন্দ্রীয় সরকার। এই বন্দরটির উন্নয়নে গত দু’বছর ধরে কেন্দ্রীয় জাহাজ চলাচল মন্ত্রক যে নিরন্তর প্রচেষ্টা চালিয়ে আসছে সরকারের এই অনুমোদন তারই একটি অঙ্গ। এই প্রকল্পটি রূপায়ণের কাজে যুক্ত করা হয়েছে ভোর সাগর পোর্ট লিমিটেড অর্থাৎ বিএসপিএল’কে। সমগ্র প্রকল্পটি রূপায়ণে কলকাতা পোর্ট ট্রাস্ট এবং পশ্চিমবঙ্গ সরকারের অংশীদারত্বের মাত্রা হবে যথাক্রমে ৭৪ শতাংশ ও ২৬ শতাংশ। বন্দরটির বিস্তারিত প্রকল্প রিপোর্ট তৈরির দায়িত্ব দেওয়া হয়েছে আইআইটি মাদ্রাজ’কে। প্রকল্প রিপোর্ট তৈরির কাজ বর্তমানে চলছে। বন্দরটির সঙ্গে সংযোগ ও যোগাযোগ ব্যবস্থার প্রসারেও কাজশুরু করা হয়েছে। সাগর দ্বীপকে মূল ভূখন্ডের সঙ্গে যুক্ত করতে একটি সড়ক তথা রেলসেতু নির্মাণের প্রস্তাব করা হয়েছে
মুড়িগঙ্গা নদীর ওপর দিয়ে মুড়িগঙ্গা সেতু
নদী বালিচাটা

নদী বালিচাটা বা বালিছাঁটা (বৈজ্ঞানিক নাম: "Acanthocobitis zonalternans") (ইংরেজি: River Loach) হচ্ছে Balitoridae পরিবারের "Acanthocobitis" গণের একটি স্বাদুপানির মাছ।
এই প্রজাতির মাছ বাংলাদেশ, ভারত এবং মায়ানমারে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।